***ИНФОРМАЦИЯ ЗА ГРАЖДАНИ И МЕДИЦИНСКИ СПЕЦИАЛИСТИ ОТ ИЗВЪНБОЛНИЧНАТА И БОЛНИЧНАТА ПОМОЩ***

***ОТНОСНО***

***УПОТРЕБАТА НА АНТИВИРУСНИ ПРЕПАРАТИ***

***ПРЕЗ ЕСЕННО-ЗИМЕН СЕЗОН 2011 – 2012 Г.***

Информацията е превод от сайта на Центъра за контрол на заболяванията в Атланта, САЩ.

1. **ИНФОРМАЦИЯ ЗА ГРАЖДАНИ**

**Може ли грипът да бъде излекуван?**

Да. Съществуват лекарствени продукти, наричани „антивирусни препарати”, с които може да се лекуват грипните заболявания.

**Какво представляват антивирусните препарати?**

Антивирусните препарати представляват лекарства, издавани с рецепта (хапчета или прах за вдишване), които се борят срещу грипните вируси в тялото. Антивирусните препарати се различават от антибиотиците, които се борят срещу бактериални инфекции.

**Какво трябва да правя ако мисля, че имам грип?**

Ако се разболеете от грип антивирусните препарати представляват възможност за лечение. Прегледайте се при личния си лекар за повишен риск от заразяване (Вж. таблицата) и за идентифициране на грипните симптоми. Грипните симптоми включват висока температура, кашлица, болно гърло, течащ или запушен нос, болки в тялото, главоболие, втрисане, отпадналост и др. Вашият лекар може да Ви предпише антивирусни препарати за лечение на грипното заболяване.

**Трябва ли въпреки това да си правя противогрипна ваксина?**

Да. Антивирусните препарати не са заместител на противогрипната ваксина. Макар да не е 100% ефективна, противогрипната ваксина е първото и най-добро средство за предотвратяване на грип. Антивирусните препарати са втора отбранителна линия за лечение, ако се разболеете от грип.

**Какви са ползите от антивирусните препарати?**

Когато се използват за лечение, антивирусните препарати могат да отслабят симптомите и да съкратят продължителността на заболяването с 1-2 дни. Те също така могат да предотвратят усложнения, като например пневмония. За лица с повишен риск от заразяване лечението с антивирусни препарати означава по-леко протичане на грипа вместо сериозно заболяване, завършващо с престой в лечебно заведение.

**Какви са възможните странични ефекти от антивирусните препарати?**

При употребата на антивирусните препарати може да се наблюдават някои странични ефекти като гадене, повръщане, световъртеж, течащ или запушен нос, кашлица, диария, главоболие и някои поведенчески странични ефекти. Посочените странични ефекти не са обичайно явление. Вашият личен лекар може да Ви даде повече информация за тях.

**Кога следва да бъдат приемани антивирусни препарати за лечение?**

Изследванията показват, че антивирусните препарати действат най-добре за лечение, ако приемането им започне до 2 дни след разболяването. Употребата им по-късно също би могла да подпомогне лечението, особено ако пациентът е с повишен риск от усложнения или е сериозно болен от грип. Следвайте инструкциите за прием на тези лекарствени продукти.

**Какви антивирусни препарати се препоръчват през този грипен сезон?**

През сезон 2011-2012 Американската агенция по лекарствата и храните е одобрила два антивирусни препарата. Търговските им наименования са Tamiflu® (генерично наименование oseltamivir) и Relenza® (генерично наименование zanamivir). Tamiflu® е под формата на таблетки, а Relenza® e под формата на прах, който се вдишва. (Relenza® не може да се приема от лица с дихателни проблеми, като например астма или Хронична обструктивнабелодробна болест).

**Колко дълго следва да се приемат антивирусните препарати?**

Tamiflu® и Relenza® обикновено се предписват за 5 дни, въпреки че лицата, които са хоспитализирани с грип може да е необходимо да приемат медикамента за повече от 5 дни.

**Могат ли деца и бременни жени да приемат антивирусни препарати?**

Да. Деца и бременни жени могат да приемат антивирусни препарати.

**Кой следва да приема антивирусни препарати?**

Много е важно антивирусните препарати да бъдат използвани за лечение на лица, които вече са сериозно болни от грип (например такива, които са в болница) или такива, които са болни от грип и са застрашени от сериозни усложнения – поради възрастта им или защото са с повишен риск. Други лица също могат да се лекуват с антивирусни препарати по преценка на личния им лекар. По принцип лица, които не са с повишен риск и се разболеят от грип, не се нуждаят от антивирусни препарати.

|  |
| --- |
| **Списък с всички здравни и възрастови фактори, за които е известно, че могат да повишат риска от сериозни усложнения на грип:*** Астма
* Заболявания на кръвта (например сърповидно-клетъчна анемия)
* Хронични белодробни заболявания (например Хронична обструктивнабелодробна болест)
* Ендокринни заболявания (например диабет)
* Сърдечно-съдови заболявания
* Бъбречни заболявания
* Чернодробни заболявания
* Метаболитни заболявания (например наследствени метаболитни смущения)
* Патологично затлъстяване
* Неврологични заболявания
* Лица под 19-годишна възраст с дълготрайно лечение с аспирин
* Лица с отслабена имунна система поради болест или прием на лекарства (например ХИВ/СПИН, рак, хроничен прием на стероиди)

**Други рискови групи:*** Възрастни над 65 години
* Деца под 2-годишна възраст
* Бременни и родилки до 2 седмици след раждането
 |

1. **ИНФОРМАЦИЯ ЗА МЕДИЦИНСКИ СПЕЦИАЛИСТИ**

**Антивирусните препарати с действие срещу грипните вируси са важно допълнение към грипната ваксина за контрол над грипа.**

* Антивирусните препарати срещу грип могат да се използват за **лечение** на грипа или за **превенция** на грипа.
* В Съединените американски щати през грипния сезон 2011 – 2012 г. Агенцията по лекарствата и храните (FDA) препоръчва за употреба два антивирусни препарата - **oseltamivir** (Tamiflu®) **и zanamivir (**Relenza®).
* Оseltamivir и zanamivir са антивирусни лекарствени продукти, известни като инхибитори на невраминидаза и действат срещу грипни вируси от тип А и от тип В.
* Антивирусната резистентност срещу оseltamivir и zanamivir сред циркулиращите вируси понастоящем е ниска, но това може да се промени. Освен това антивирусна резистентност може да се прояви по време или след лечението на определени пациенти (например имуносупресирани).

**Антивирусни препарати, препоръчвани за лечение и** профилактика на грип

|  |  |  |  |  |  |
| --- | --- | --- | --- | --- | --- |
| **Антивирусен препарат** | **Действие срещу** | **Употреба** | **Одобрено от FDA** | **Препоръки да не се употребява** | **Странични ефекти** |
| **Oseltamivir (Tamiflu®)** | **Грип тип A и тип B** | **Лечение**  | Лица на 1 година и повече | Няма | **Странични ефекти:** Гадене, повръщане. Транзиторниневропси- хиатрични странични ефекти (самонараня-ване или делириум) главно установени при японски младежи и възрастни).  |
| **Профи-лактика** | Лица на 1 година и повече | Няма |
| **Zanamivir (Relenza®)** | **Грип тип A и тип B** | **Лечение** | 7 години и повече | Лица с хронични болести (астма, ХОББи др.) | **Алергични реакции:** Орофаринге-ален или лицев оток (едем). **Странични ефекти:** диария, гадене, синузит, симптоми в носа, бронхит, кашлица, главоболие, световъртеж и инфекции на уши, нос и гърло.  |
| **Профи-лактика** | 7 години и повече | Лица с хронични болести (астма, ХОББи др.) |

**Препоръки за лечение с антивирусни препарати**

* Клиничните данни показват, че ранното лечение с антивирусни препарати може да намали продължителността на фебрилитета и симптомите на заболяването и да понижи риска от усложнения (например възпаление на средното ухо при малки деца, пневмония, дихателна недостатъчност и др.), както и да съкрати времето на хоспитализацията.
* Лечението с антивирусни препарати се препоръчва да започне **колкото се може по-скоро** за всеки пациент с потвърден или предполагаем грип, който:
* е хоспитализиран;
* има остро, усложнено или прогресиращо заболяване или
* е с повишен риск от усложнения на грипа.
* Лица с повишен риск от усложнения на грипа са:
* Деца под 2-годишна възраст;
* Възрастни над 65-годишна възраст;
* Лица с хронични белодробни (вкл. астма), сърдечно-съдови (с изкл. на високо кръвно налягане), бъбречни, чернодробни, хематологични (вкл. сърповидно-клетъчна болест), метаболитни заболявания (вкл. диабет) или неврологични заболявания (вкл. заболявания на главния и гръбначния мозък, периферната нервна система и мускулите, като например церебрална парализа, епилепсия, удар, умствена изостаналост [умерена до дълбока изостаналост в развитието], мускулна дистрофия или нараняване на гръбначния мозък);
* Лица с имуносупресия, вкл. предизвикана от лекарствени продукти или ХИВ-инфекция;
* Жени, които са бременни или са непосредствено след раждане (2 седмици след раждането);
* Лица под 19-годишна възраст, които са получавали продължителна терапия с аспирин;
* Лица с патологично затлъстяване (т.е. индексът на телесната им маса е над 40)
* Обитатели на домове за социални грижи и други институции за дълготрайно пребиваване.
* Клиничната преценка на база на остротата и стадия на заболяването, възрастта, общото здравословно състояние, вероятността от грип и изминалото време от появата на симптомите, е важна при взимане на решение за прилагане в домашни условия на антивирусни препарати на пациенти с висок риск.
* Лечението с антивирусни препарати трябва да започне възможно най-скоро, най-добре до 48 часа след появата на симптомите. Въпреки това лечението с антивирусни препарати може да бъде ефективно и при пациенти с остро, усложнено или прогресирало заболяване, както и при хоспитализирани пациенти, когато се приложи след 48 часа след появата на симптомите.
* **Лечението не трябва да изчаква лабораторно потвърждение за наличието на грип**.
* Тъй като ваксината срещу грип включва само някои грипни щамове, наличието на противогрипна имунизация не изключва възможността за заразяване с грип при пациент с клинични симптоми и признаци, подобни на тези при грипа.
* Лечението с антивирусни препарати също така може да се има предвид при всеки здрав човек, който не е с повишен риск от усложнения, с потвърдена или предполагаема диагноза грип, ако може да започне до 48 часа след появата на заболяването.